Свободна практика

Как да се започне с афилиейт маркетинг и как да се изгради устойчив онлайн доход – уебинар
2025-11-18 19:00 - 21:00 (Europe/Helsinki)
Създаваш съдържание за социални мрежи, списваш блог, поддържаш YouTube канал, и се чудиш как да монетизираш дейността си. Афилиейт маркетингът често е предпочитан вариант от блогърите и инфлуенсърите. Дава ти възможност да печелиш като препоръчваш продукти, но без да се занимаваш с поддръжка на наличности.
Ако проявяваш интерес, включи се в събитието, за да разбереш:

как работи моделът;
как да се свържеш с подходящи фирми;
какво печелиш ти.

Едно от предимствата на афилиейт маркетинга е възможността да се прилага в различни сфери на дейност – няма значение в каква област се развиваш.
За кого е подходящо събитието

За създатели на съдържание.

Лектор

Марта Янчева е специалист в сферата на дигиталния маркетинг, с фокус афилиейт маркетинг. В момента обучава хора от целия свят как да изградят доход и свобода чрез дигитални продукти .

Събитието е без такса, с предварителна регистрация.

MastersCONF 2025 – събитие на живо
2025-11-20 | Интер Експо Център, бул. "Цариградско шосе" 147, София
Ако си собственик на бизнес, вероятно предварително планираш част от събитията, които посещаваш през годината. Конференциите са полезни, защото те запознават с тенденциите в дигиталния свят, дават интересни идеи, но и ти помагат да създадеш контакти със специалисти от различни сфери на електронната търговия.
Заслужава си да се включиш и в предстоящата MastersCONF 2025. Лекторите споделят с теб стратегии и опит на световно ниво, които могат да бъдат адаптирани и приложени от участниците.
Програмата е разнообразна и включва:

уъркшопи;
интерактивни сесии и дискусии;
нетуъркинг;
забавления.

От експерти разбираш как да:

използваш изкуствения интелект, за да оптимизираш бизнеса си;
привлечеш и задържиш фокуса на клиентите в ерата на „не-вниманието“;
говориш на потенциалните си клиенти.

Виж програмата, за да разбереш какво още те очаква.
За кого е подходящо

За всички, които развиват собствен бизнес или се интересуват от дигитален маркетинг.

Лектори

Лекторите са експерти в различни области на електронната търговия, повече за тях научаваш от събитието.

Участието е с такса, с предварителна регистрация.

Цените на билетите варират в зависимост от достъпа.

ASTOM Travel Stories – среща на блогъри и пътешественици – събитие на живо
2025-11-20 19:00 - 21:00 | Клуб на пътешественика, ул. "Сердика" 19, София
Фрийлансър си или работиш дистанционно и имаш възможност да пътуваш където и когато поискаш. Достигаш до нови дестинации, балансираш между работа и удоволствия, и споделяш всички тези преживявания с околните. Дали списваш блог, дали поддържаш YouTube канал, или присъстваш основно в социалните мрежи – добре дошъл си на срещата “ASTOM Travel Stories”.
Включи се, за да:

се запознаеш с част от травъл блогъри в България;
чуеш интересни разкази;
споделиш своите вълнуващи истории и презентираш блога си.

Събитието е за теб, дори и да си само любител пътешественик, който иска да получи идеи за нови дестинации.
За кого е подходящо събитието

Всички, които обичат да посещават новите дестинации.

Лектори

Гостите са травъл блогъри и създатели на съдържание. Ако искаш да си сред тях, запиши се във формата.

Участието е без такса, не е необходима предварителна регистрация.

Офлайн и онлайн в Еврозоната – събитие на живо
2025-11-20 19:00 - 21:00 | Gravity Ruin Bar, Васил Левски 11, Burgas
Знаеш ли, че в Бургас ще се организира локална среща на предприемачите от региона? Със сигурност ти е от полза да се включиш – запознаваш се със специалисти в различни области и потенциални партньори.
Гост-лектор е счетоводителят Христо Петров. Основна тема е навлизането на еврото и как това ще повлияе върху бизнеса в страната. Включи се, за да чуеш наблюденията му, базирани на работата му със стотици фирми, и съветите му за това как да успееш да съхраниш своята дейност в следващите години.
За кого е подходящо събитието

За собственици на бизнес и предприемачи.

Лектор

Христо Петров е лектор, основател на счетоводна къща Golden Vision. Фирмата е специализирала в областта на онлайн търговията.

Събитието е без такса, с предварителна регистрация.

Финансов форум БенчМарк – събитие на живо
2025-11-22
Ако вече си направил първите си стъпки в света на инвестициите и искаш да надграждаш знанията си – събитието е точно за теб. Включи се, за да се запознаеш в по-голяма дълбочина с различните видове инвестиции – от традиционни активи до алтернативни възможности, които често остават извън обсега на начинаещите.
По време на форума разбираш как да:

изградиш устойчива стратегия;
мислиш като инвеститор.

От лекторите научаваш още:

как да създадеш перфектния портфейл;
каква е тайната на успешния трейдинг;
каква е новата парадигма – криптопазарите през 2026.

Разгледай сайта на събитието, за да разбереш какво още те очаква.
За кого е подходящо

За всички, които се интересуват от инвестиции.

Лектори

Лекторите са експерти в областта на инвестициите и банковото дело. Повече за тях научаваш от страницата.

Участието е с такса, с предварителна регистрация.

Еврозоната: Уравнения и решения 2025 – конференция на живо
2025-11-25 | Хотел “Хилтън”, бул. България 1, София, Bulgaria
Ако развиваш малък бизнес, вероятно не си безразличен към темата за навлизането на еврото. Какво предстои? Какви ще са последствията за работодателите? Поредица от събития разискват тези и други важни въпроси, свързани с промените от следващата година. Споделям с теб конференция, която вярвам, че може да ти бъде полезна – „Еврозоната: Уравнения и решения 2025“.
Сред въпросите, които се дискутират, са:

Кои са двигателите на икономически растеж?
Как еврозоната ще промени курса на България?
Как AI променя платежните системи?

Събитието е разделено на три основни панела:

Парични и бюджетни политики и отражението им върху банковия бизнес.
Платежен и инвестиционнен пазар.
Застраховане и пенсионно осигуряване.

Ако имаш въпроси, ще можеш да ги зададеш по време на Q&A сесията.
За кого е подходящо

За собственици на бизнес и всички, които се интересуват от развитието на финансовата сфера.

Лектори

Лекторите са експерти в банковото дело, финансите и инвестициите.

Участието е без такса, с предварителна регистрация.

Cool 30 – събитие на живо
2025-11-27 16:30 - 17:00 | Топлоцентрала, ул. Емил Берсински 5, София, Bulgaria
Ти си малко преди 30-те, млад специалист, който все още се лута между възможностите на живота. Накъде да поемеш? Как да се справиш с всичко, което се случва сега, веднага? Отговори на тези въпроси получаваш от събитието. Макар че фокусът не е върху професионалното развитие, го намирам за полезно. Разглежда различни аспекти на живота и те среща с хора, минали по твоя път.
Включи се, ако:

се чудиш как да балансираш между ангажименитите и забавленията;
не си намерил мястото си в професионален план;
или просто живееш на пълни обороти, без да се замисляш за утрето.

Популярни лектори дискутират с теб всички проблеми и възможности, които възрастта ти предлага.
Темите на част от лекциите са:

Не искаме куче, искаме внуче – как да удържиш на семейния натиск.
Работата ще почака Vs. Работата не чака – родтелство и професионално развитие.
Кой плаща сметката – тема табу ли са парите в любовта.

Виж програмата на събитието, за да разбереш какво още те очаква.
За кого е подходящо

За всички между 25 и 35 години.

Лектори

Лекторите са млади хора, популярни хора. Повече за тях можеш да научиш в страницата на събитието.

Участието е с такса, с предварителна регистрация.

Графичен дизайн + AI: Новите правила на креативността
2025-11-30 08:00 - 17:00
Начинаещ дизайнер си и все още изучаваш различни инструмети за обработка, реализираш базови проекти и изграждат портфолиото си. AI може да ти бъде от голяма полза. Ако искаш да разбереш как, събитието е точно за теб.
Включи се, за да научиш:

как AI влияе върху творческите решения;
как да създаваш добър промпт;
кои са най-добрите платформи за генериране на изображения.

Лекторът разглежда и успешни примери от практиката.
За кого е подходящо

За начинаещи дизайнери, собственици на бизнес и всички, които искат да научат повече за работата с AI.

Лектор

Сибел Вейсалова е графичен дизайнер с над 12 години професионален опит. Създава проекти за марки като Storytel, Khan Academy, Банка ДСК, Harmonica. В момента е част от екипа на Noble Graphics.

Участието е без такса, с предварителна регистрация.

Жените – силата зад промяната - събитие на живо
2025-12-05 19:30 - 21:30 | Топлоцентрала, ул. Емил Берсински 5, София, Bulgaria
Включвал ли си се в някоя от срещите „Ценности в действие“? Ако отговорът е „да“, наясно си, че събитието цели да създаде пространство за споделяне на идеи. Ако пък не си, можеш да вземеш участие в предстоящото – „Жените – силата зад промяната“.
Както сам разбираш, в центъра са поставени именно жените.
Какво да очакваш?
Разговор с дами от бизнеса, от граждански огранизации и от публичния сектор. Те споделят с теб своите различни истории, но с обща посока.
Част от темите, които се дискутират, са:

аспектите на лидерството в обществена полза;
баланс между личен живот и лично здраве (физическо и психическо);
допълнителни усилия при жените в лидерството и др.

Виж страницата на събитието, за да разбереш какво още да очакваш.
За кого е подходящо

За хора, които търсят общност и вдъхновение.

Участието е без такса, с предварителна регистрация.

Семейна работилничка за украсяване на джинджифилови къщички – събитие на живо
2025-12-13 11:00 - 17:00 | The Social Teahouse, ул. Преслав 53, Варна
В празничния декември винаги отделяме време за някое специално семейно събитие. Защо? Независимо какво работим, дали сме хоум офис, дали сме на свободна практика, или управляваме собствен бизнес, ние имаме нужда от почивка, но най-вече – от време с децата. Да се позабавляваме, да порисуваме, да забравим за работните ангажименти.
Ако живееш във Варна или региона, вземи семейството и се включете в работилницата на Социалната чайна. Какво се очаква от вас? Да сглобите и украсите с достатъчно лакомства симпатична джинджифилова къщичка, която, разбира се, ви остава за спомен.
Всички материали са осигурени. Вземете си само творческия дух.
За кого е подходящо събитието

За всички, които искат да прекарат забавна събота сутрин с хлапетата.

Участието е платено, с предварителна регистрация.

Пишете така, че да ви четат: Не-бюлетинът на стратегическия копирайтър
2026-01-01 00:00 - 2026-12-20 00:00
Трудно ти е да започнеш да пишеш, а трябва – чакат те постове за социалните мрежи, съдържанието на сайта ти, статии. Непрекъснато се налага да пишеш кратки представяния на твоите продукти и услуги. Не ти е приятно да го правиш. Опитваш се да прехвърлиш цялата копирайтинг работа на ChatGPT или инструмент, базиран на изкуствен интелект, но не си сигурен, че се получава добре.
Има начин да промениш тази тегава ситуация.
Създай си нова нагласа към писането. Научи се да разпознаваш и разказваш истории, които клиентите ти обичат да четат и споделят. Започни да пишеш увлекателно и убедително, така че да превръщаш посетителите в клиенти.
Възможно е.
Прегледай цялата програма на „Не-бюлетинът на стратегическия копирайтър“ – професионална система, която комбинира различни, ефективни елементи за обучение и практика и ти помага да развиеш 12 ключови умения за писане, които да приложиш веднага.
Лектор

Иванка Могилска – копирайтър с 21 години опит, основател и автор в блога „Свободна практика“.

⇒ Ранно записване до 15 декември!

Най-добри performance практики в дигиталната реклама в TikTok - уебинар
2026-01-14 19:00 - 21:00
Развиваш собствен бизнес и имаш добро присъствие във Фейсбук, но искаш да разшириш аудиторията си. Да достигаш до нови потенциални клиенти, да експериментираш.
Какъв по-добър вариант от TikTok? В момента това е една от най-бързо развиващите се платформи и в България, и в световен мащаб. Предлага ти възможности, от които би могъл да се възползваш.
Включи се в семинара, защото лекторът обсъжда с теб:

Добри практики за стартиране на успешни рекламни кампании.
Добри криейтив практики.

За кого е подходящо събитието

За всички, които искат да научат повече за успешното съдържание в TikTok.

Лектор

Александър Владимиров има над 7-годишен опит в рекламата. Една от насоките, в които се развива, е реклама в социалните медии.

Участието е без такса, с предварителна регистрация.

Кодът LinkedIn: Превърнете профила си в покана за интервю - уебинар
2026-01-21 19:00 - 21:00
Усилено търсиш работа, но все не намираш подходящата позиция. А когато попаднеш на нея, не достигаш до интервю.
Наясно си, че AI променя бизнеса. Рекрутърите го използват в платформи като LinkedIn. Те не само отсяват, но и активно търсят подходящи кандидати именно с помощта на изкуствения интелект. Така, благодарение на различни филтри, над 90% от кандидатурите отпадат преди да достигнат до разглеждане.
Как да структурираш CV-то си така, че да бъде видяно? Как да изградиш професионално присъствие, което да привлича предложения за работа?
Отговори на тези въпроси получаваш от лектора.
За кого е подходящо събитието

За всички, които развиват профил в LinkedIn.

Лектор

Мартина Георгиева е HR с над 10-годишен опит. Тя завършва международно право и бизнес психология. Нейната цел е да създава силни екипи, в които всеки постига резултати, без да прави компромиси с достойнството си.

Участието е без такса, с предварителна регистрация.

Национална менторска програма за жени-предприемачи 2026 – събитие на живо
2026-01-23 - 2026-01-25 | БТПП, Ул. Искър 10
Ако имаш интересна бизнес идея, първата добра стъпка по пътя на реализацията ѝ е да изкараш обучителен курс, особено ако си нова в света на предприемачеството. Обучения се провеждат както от БТ по региони, така и от организации. Предлагам ти да разгледаш менторската програма за жени-предприемачи. Дългосрочна е и стратира през януари. В продължение на 6 месеца получаваш полезна информация и практически опит, които поставят основата на устойчив бизнес.
Какво включва програмата?

Шест-модула – по един всеки месец.
Работа с ментори и предприемачи.
Подкрепяща те общност.

Как става участието?
Ако решиш да се включиш, трябва да кандидатстваш през сайта на програмата. В случай че си одобрен, организаторите ще се свържат с теб.
Виж и датите за провеждане на обучението.
За кого е подходящо

За жени, които имат бизнес идея, но не знаят как да я реализират.
За жени, които отскоро развиват собствен бизнес, но имат нужда от подкрепа.

Участието е с такса, с предварителна регистрация.
Можеш да заявиш предпочитания от теб пакет:

Стипендиант – 850 лв. (ако се запишеш до 31.12.25)
Бизнес старт – 1150 лв. (до 31.12.25)
Премиум – 1800 лв. (до 31.12.25)

Design Drinks Plovdiv – събитие на живо
2026-01-23 19:30 - 22:00 | Politico Speakeasy, Велико Търново 1, Пловдив, Bulgaria
Дизайнът за теб е и професия, и хоби, и средство за общуване. Покрай работните ангажименти си се запознал с редица специалисти в дигитална сфера, а част от тези контакти са прераснали и в приятелски отношения. Цениш високо всичко, което си взел от професията, а бонус са именно контактите.
Ако живееш в Пловдив и региона, включи се в събитието. Целта му е да се съберат на едно място дизайнери, маркетолози, програмисти и творчески личности, за да си бъдат взаимно полезни.
Защо да участваш?

Срещаш специалисти, с които да работиш по конкретен проект;
обменяш ценни идеи и опит;
разширяваш социалния си кръг.

За кого е подходящо събитието

За всички, които се развиват в дигиталната сфера.

Участието е без такса, не е необходима предварителна регистрация.

Ден на предприемача – събитие на живо
2026-01-26 19:00 - 23:30 | Gramophone Club, ул. "Будапеща" 6, София, Bulgaria
Знаеш, че често ти предлагаме събития от Entrepreneur’s Day. Водещият гради общност от години, а в центъра й са едни от най-успешните бизнесмени в страната.
Ако до момента не си участвал в някое от изданията, включи се. Срещите са ти полезни, защото:

черпиш опит и идеи от вдъхновяващи личности;
задаваш въпросите си по време на Q&A сесията, ако желаеш;
срещаш се с млади и находчиви хора – също като теб.

Гостът в януарското издание е Виктор Францес – създател на телекомуникационната компания Орбител. Той е сред първите предприемачи в България, успели да привлекат инвестиция от ЕБВР. След като продава компанията, насочва поглед към Индия, където основава Excitel Broadband. Към днешна дата тя свързва над 1 млн. домакинства.
Повече за Виктор можеш да научиш от страницата на събитието.
Програмата включва:

основна част;
дискусия;
нетуъркинг.

За кого е подходящо

За всички, които развиват собствен бизнес.

Лектор

Гост-лектор е Виктор Францес.

Участието е без такса, с предварителна регистрация.

В огледалния свят: Пътят от мениджър към инвеститор – онлайн събитие
2026-01-27 19:30 - 21:00
Темата за инвестициите те интересува все повече. Напоследък отделяш и доста време, за да проучваш, четеш и да се информираш относно това къде и в какво да вложиш финанси.
Ако е така, разгледай и събитието. Полезно ти е, защото лекторът споделя с теб своя личен опит по пътя към вложенията.
Включи се, за да разбереш:

как самият той е започнал да трупа опит като инвеститор;
кои са възможностите, които е решил да преследва;
как ролята на мениджър в IT компания влияе върху ролята на инвеститор.

Събитието е част от потребителската група IT Entrepreneurship.
За кого е подходящо

За всички, които се интересуват от капиталовложения.

Лектор

Петър Шварц е бивш партньор в софтуерната компания Melon. Заедно със своя екип разраства Мelon от 5 на повече от 400 души. Изпълнявал е функции в различни отели на компанията. В момента е ангел инвеститор и ментор.

Участието е без такса, с предварителна регистрация.

Digital Nomad Meetup – събитие на живо
2026-01-30 10:00 - 12:00 | Sito Studio, цар Симеон 49, София, Bulgaria
Като фрийлансър сам определяш ангажиментите си, както и мястото, от което работиш днес. Можеш да останеш у дома, да посетиш споделено пространство, да си в София, Банско, Италия или в която и да е част на света. Вероятно контакти не ти липсват, но винаги е приятно да се запознаеш със себеподобни. Затова ти предлагам да се включиш в срещата на дигиталните номади, която се провежда веднъж месечно.
Ела, за да:

се запознаеш с нови хора (фрийлансъри, предприемачи);
споделиш опит;
намериш партньор по проект или компания за следващото пътешествие.

За кого е подходящо събитието?

За дигитални номади.

Участието е с такса, с предварителна регистрация.

Можеш да заплатиш единствено онлайн.

Invest Conference 2026 – събитие от хибриден тип
2026-01-31 - 2026-02-01 | Интер Експо Център, бул. "Цариградско шосе" 147, София
Ако се интересуваш от инвестиране, вероятно следиш канали по темата, включваш се в събития, форуми и конференции. Няколко години подред от InvesPRO организират Invest Conference – събитие за лични финанси. Заяви участие, за да разбереш:

очаква ли се поскъпване на златото;
какво се случва с имотния пазар в големите градове;
какво ще се случи с БФБ в ерата на еврото.

Част от лекциите са:

как да подреждаш инвестиции, фирми и данъци така, че да не ти пречат на растежа;
5 причини, поради които не постигаш финансова свобода и доказаните решения;
как увеличаващият се дълг и крипто регулациите създават перфектни условия за златото;
2026: Златната година за инвеститори в биткойн акции.

Темите, които споделям с теб, са малка част от програмата. Разгледай страницата на събитието, за да разбереш какво още те очаква.
За кого е подходящо

За всички, които искат да знаят как да увеличат приходите си.

Лектори

Лекторите са експерти в областта на инвестициите и финансите.

Участието е с такса, с предварителна регистрация.

Събитието е от хибриден тип, повече можеш да разбереш от страницата му.
Стойността на билета за ранно записване до 31.01. е 79 лв.

Business Talks 2026 – събитие на живо
2026-02-05 | Интер Експо Център, бул. "Цариградско шосе" 147, София
Ако развиваш собствен бизнес, вероятно намираш e-commerce конференциите за полезни. Срещат те с вдъхновяващи лектори, научаваш тенденциите относно онлайн търговията и обикновено имаш възможност да участваш в интересни работилници. Освен това много от събитията са кариерно ориентирани и предлагат възможност на специалисти от различни сфери да се срещнат с бизнеса.
Business Talks ти дава всичко това. Ела, за да:

чуеш мотивиращи лектори;
участваш в Мастъркласове, игри и забавления;
срещнеш бизнес организации, които са и партньори на събитието.

Част от темите са:

Иновации, които печелят световни награди;
Как AI подобравя ефективността в организацията;
Успешни български бизнеси зад граница;
Лични инвестиции.

Програмата е разнообразна, виж я в сайта на събитието, за да си наясно в кои зали и кога да се включиш.
За кого е подходящо

За специалисти в областта на маркетинга, електронната търговия, собственици на бизнес.

Лектори

Лекторите са експерти в различни области. Отвори страницата на Business Talks, за да научиш повече за тях.

Участието е с такса, с предварителна регистрация.

Толкова често срещан ли е burn out-ът, или просто сме станали по-разглезени? – дебат на живо
2026-02-05 18:30 - 21:00 | Литературен клуб “Перото”, булевард „България“ 1 Национален дворец на културата, София, Bulgaria
Предполагам, че Кошер-ът ти е добре познат, а ако си участвал в техни събития, ще ти е любопитно да научиш, че стартират нов формат – Кошер+.
Какво е неговото предназначение? Дебати. Добре дошъл си, ако имаш своя гледна точка по определен проблем и искаш да я споделиш.
Темата на първото издание е „Толкова често срещан ли е burnout-ът, или просто сме станали по-разглезени?“.
Какво да очакваш?

позицията на човек с над 25-годишен опит;
специалист, преминал през т.нар. бърнаут;
мнение на експерт с психологическа експертиза;
отношението на публиката по темата – чувствай се свободен да се изкажеш по темата.

За кого е подходящо

За всички, които имат интерес по темата и харесват качествената комуникация.

Участието е с такса, с предварителна регистрация.

„Създаване на персонализирани AI чатботове и асистенти без писане на код“ - уебинар
2026-02-05 19:00 - 21:00
Случвало ли ти се е да зададеш въпрос в страницата на малък бизнес, но да не получиш отговор? Вероятно да. Много често малките бизнеси не успяват да отговорят достатъчно бързо на клиентските запитвания, а това пренасочва потенцианите клиенти към конкурентите.
Ако и ти развиваш собствен онлайн бизнес и ти е трудно да се справяш с всичко сам, уебинарът ти е от полза – научаваш как да облекчиш работата си с помощта на AI чатботовете без код в сфери като:

клиентски запитвания;
маркетинг кампании;
събиране на данни.

Ела, за да разбереш как да:

избереш подходяща платформа според бизнеса си;
създадеш персоналзиирани чатботове;
свържеш Telegram бот за комуникация с клиенти.

За кого е подходящо

За всички, които развиват собствен бизнес.

Лектор

Петър Вълчев е AI консултант, основател на агенцията PVA.bg (Personalized Virtual Assistants).

Участието е без такса, с предварителна регистрация.

„Данни, визуализация и граждански активизъм: историята на „Черна писта“
2026-02-11 19:00 - 21:00 | Sky Beauty Lab, Тодор Александров 71, София, Bulgaria
Ако използваш WordPress за собствени или бизнес цели, знаеш, че платофрмата има общност в България – WordPress Sofia Meetup. По инициатива на ръководството се порвеждат срещи, които ти представят нововъведения, но и да ти помагат да изградиш полезни контакти.
Темата на тазмесечното издание е „Данни, визуализация и граждански активизъм: историята на „Черна писта“. Сигурна съм, че си чувал за проекта „Черна писта“ – той визуализира над 177 000 пътнотранспортни произшествия в България и така допринася статистиката да се превърне в обществен проблем.
Включи се в изданието, за да разбереш как:

визуализацията променя възприятието за данните;
WordPress може да служи за граждански каузи;
личната история дава смисъл на числата.

За кого е подходящо събитието

За програмисти и всички, които развиват лични и бизнес сайтове на WordPress.

Лектор

Мартин Атанасов е създател на „Черна писта“ – интерактивната карта с всички ПТП-та, базирана на официални данни.

Събитието е без такса, с предварителна регистрация.

Уроци от провали – на какво ще ни научат грешките – среща на живо
2026-02-15 | Централни хали, Мария Луиза 25, София
Ако развиваш собствен бизнес, най-вероятно си се включвал в събития с гост-лектори предприемачи. Или слушаш подкасти и гледаш интервюта, където намираш своето вдъхновение. Знаеш ли, че Столична община стартира инициатива – поредица от срещи с успешни българи. Следващата се провежда в средата на февруари.
Включи се, за да чуеш историята на Александър Найденов – търговски директор и директор „Партньорства за Северна Европа“ на компанията Hygraph, Германия.
Лекторът споделя с теб провалите и уроците, които са се оказали ключови за професионалното му развитие.
За кого е подходящо

За всички, които имат интерес към предприемачеството.

Участието е със свободен достъп, не е необходима предварителна регистрация.

Как се пише CV & Мотивационно писмо – събитие във Варна
2026-02-15 13:00 - 15:00 | The Social Teahouse, ул. Преслав 53, Варна
Търсиш своята първа работа или стаж? Завършил си училище, университет или все още си в процес на обучение и упорито се оглеждаш за мястото, от което да стартира кариерният ти път. Как обаче да грабнеш вниманието? Как да структурираш CV-то си така, че да те поканят на интервю?
Посети събитието, за да разбереш:

какво да включиш, за да се отличиш сред кандидатите;
как да напишеш смислено и същевременно кратко мотивационно писмо.

По време на срещата преминаваш през различни ситуации и виждаш как да се изразяваш уверено и спокойно пред непознати.
За кого е подходящо събитието

За младежи между 16 и 26 години.

Участието е без такса, с предварителна регистрация.
Побързай, броят на местата е ограничен.

Mailchimp: Имейл кампании и бюлетини, които хората не трият - уебинар
2026-02-18 19:00 - 21:00
Ежедневно получаваш съобщения от различни компании в пощата си, които автоматично изтриваш или просто не отваряш. Ако не развиваше собствен бизнес, тази тема вероятно нямаше да представлява интерес за теб. Но ти също създаваш кампании, също разпращат бюлетини и искаш да се научиш как да го правиш по-добре и по-ефективно.
Включи се в уебинара, от полза ти е.
Лекторът разглежда Mailchamp като платформа и се фокусира върху:

съдържанието;
дизайна;
структурата;
регулярността;
основните настройки.

Научаваш и работещи практики от бизнеса.
За кого е подходящо събитието

За всички, които се интересуват от ефективността на имейл бюлетините.

Лектор

Мартин Йорданов е консултант по имейл маркетинг на свободна практика. Работи с клиенти от всички континенти.

Участието е без такса, с предварителна регистрация.

„Денят на предприемача“ – с Илия Кръстев, A Data Pro
2026-02-23 19:00 - 23:30 | Gramophone Club, ул. "Будапеща" 6, София, Bulgaria
Ако преглеждаш събитията в блога редовно, знаеш, че често споделяме срещите от „Ден на предприемача“. Вярваме, че са полезни, защото ти представят успешни хора, развили бизнеса си в различни направления. От тях:

намираш вдъхновение;
разбираш кои са правилните подходи в определени типове ситуации.

Включи се в края на февруари, гост е Илия Кръстев – лидер в технологичната индустрия, с опит в създаването и развитието на иновативни компании.
Като председател на БРАИТ (Българската работодателска асоциация по информационни технологии), той работи както за модернизация на образованието, така и за превръщането на страната в технологичен хъб.
Програмата включва:

Регистрация
Основна част с гост-лектора
Q&A сесия
Нетуъркинг

За кого е подходящо

За предприемачи и собственици на бизнес.

Лектор
Илия Кръстев е:

председател на Българската работодателска асоциация по информационни технологии (БРАИТ);
член на УС на AIBEST (Асоциация за иновации, бизнес услуги и технологии)
изпълнителен директор на A Data Pro.

Участието е с такса, с предварителна регистрация.

Как да създадеш и развиеш свой малък артистичен бизнес – събитие на живо
2026-02-26 | KaRe-Arte, Парчевич 36, София, Bulgaria
Артистична натура си, обичаш да правиш нещата извън шаблоните, по свой собствен начин, и виждаш, че ти се получава добре. От известно време обмисляш да развиеш собствен бизнес и се чудиш как да запазиш баланса между изграждането му и личната ти визия. Искаш да поставиш в центъра автентичния си глас, който да се чува зад продукта или услугата.
Включи се в курса, за да разбереш как да:

позиционираш бранда си;
ценообразуваш без да изпитваш вина;
намираш клиенти и колаборации и т.н.

Семинарът е практически ориентиран, включваш се в различни казуси и задаваш въпросите, на които търсиш отговор.
За кого е подходящо събитието

За всички, които имат артистичен дух и интересна бизнес идея.

Участието е с такса, с предварителна регистрация.

Управление на времето и личната ефективност – уебинар
2026-03-04 10:30 - 11:30
Опитваш се да разпределяш времето си оптимално, но често не успяваш. Спазваш срокове, вместваш се в рамки, а часовете отминават без да си свършил планираните задачи. Ако всичко това е валидно за теб, включи се в уебинара. Ела, за да направиш деня си по-продуктивен, но и по-спокоен.
От лектора разбираш как да:

овладееш прекъсванията;
структурираш срещите така, че да носят резултат;
управляваш оптимално имейлите си.

Обучението е уводна част от цялостна система за ефективност, в която би могъл да се включиш в последствие.
За кого е подходящо

За всички, които искат да управляват времето си по-оптимално.

Лектор

Ивайло Кунев е бизнес консултант с над 20-годишен опит в корпоративния свят. Той е и консултант и съдружник в In Your Hands.

Участието е без такса, с предварителна регистрация.

Как Facebook и Instagram намират клиенти за бизнеса: стратегията на успешните компании – уебинар
2026-03-05 19:00 - 21:00
Използваш Инстаграм и Фейсбук основно, за да достигаш до клиенти. Публикуваш релевантно за бизнеса си съдържание. Стремиш се да е и интересно, и образователно, и грабващо вниманието, но виждаш, че не постига целите си. А какво се случва с рекламите в социалните мрежи – носят ли реални продажби? Ако смяташ, че можеш да имаш много по-добри резултати, но не знаеш как да ги постигнеш, включи се в уебинара и получи насоки какво и как трябва да промениш.
От лектора разбираш как да:

различиш съдържание за привличане от съдържание за продажба и кога кое да използваш;
създаваш съдържание, което изгражда доверие;
настройваш кампании, които привличат правилните потребители.

Намираш и още ползи от срещата – виж какви от програмата.
За кого е подходящо събитието

За собственици на бизнес, маркетолози, копирайтъри.

Лектор

Снежина Манова е маркетинг експерт с над 14 години опит в сферата и основател на DigiLatte. Специализира в трансформирането на рекламни кампании и постигането на високи резултати.

Участието е без такса, с предварителна регистрация.
